छत्तीसगढ़ राज्य के संरक्षित स्मारक छत्तीसगढ़ राज्य के रायगढ़ जिले में सिंघनपुर नामक स्थान पर एक चित्रित **शैलाश्रय** स्थित है। यह शैलाश्रय दक्षिणाभिमुखी है और रायगढ़ से २० किलोमीटर पश्चिम में एक पहाड़ी पर वर्षों पूर्व प्रकृति द्वारा निर्मित है। मध्य दक्षिण पूर्वी रेलमार्ग के बिलासपुर झारसगुड़ा सेक्शन पर स्थित भूपदेवपुर नामक स्टेशन से यह स्थल दक्षिण में एक किलो मीटर की दूरी पर है। यह छत्तीसगढ़ में प्राप्त प्राचीन शैलचित्र युक्त शैलाश्रयों में से एक है, जिसकी तिथि लगभग ईसापूर्व ३० हज़ार वर्ष निर्धारित की गई है। इनकी खोज एंडरसन द्वारा १९१० के आसपास की गई थी। इंडिया पेंटिग्स १९१८ में तथा इन्साइक्लोपिडिया ब्रिटेनिका के १३वें अंक में रायगढ़ जिले के सिंघनपुर के शैलचित्रों का प्रकाशन पहली बार हुआ था। तत्पश्चात श्री अमरनाथ दत्त ने 1923 से 1927 के मध्य रायगढ़ तथा समीपस्थ क्षेत्रों में शैल चित्रो का सर्वेक्षण किया। डॉ एन. घोष, डी. एच. गार्डन द्वारा इस सम्बन्ध में महत्वपूर्ण जानकारी दी गई। तत्पश्चात स्व. पंडित श्री लोचनप्रसाद पांडेय द्वारा भी शैलचित्रो के सम्बन्ध में महत्वपूर्ण जानकारी उपलब्ध करायी गई।

इस शैलाश्रय के चित्र अधिक समय बीत जाने एवं प्राकृतिक दुष्प्रभावों के कारण धूमिल हो गए हैं। अंकित चित्रों में सीढ़ीनुमा पुरुष, मत्स्यांगना, शिकार दृश्य, पंक्तिबद्ध नर्तक टोली एवं मानवाकृतियाँ सम्मिलित हैं। मत्स्यांगना, कंगारू सदृश पशु, गोह एवं सर्पाकृति के अंकन अद्वितीय हैं। इस शैलाश्रय में पहले २३ कलाकृतियाँ देखी गयी थीं जिनमें से अब केवल १३ ही बची हैं। यहाँ की सीढ़ीनुमा लम्बी मानवाकृति की तुलना आस्ट्रेलिया में प्राप्त सीढ़ीनुमा पुरुष से की जाती है। विविध पशु आकृतियाँ, वन भैंसा, बंदर, छिपकली तथा अन्य चित्रों के अंकन में आदिमानवों की कला-संस्कृति आज भी जीवित है। चित्रित शैलाश्रयों के चित्रों के अध्ययन से वहाँ रहने वाले निवासियों के उस काल के जीवन और पर्यावरण तथा प्रकृति की जानकारी प्राप्त होती है। मध्याश्वीय काल से लेकर ऐतिहासिक काल तक के चित्र रायगढ़, बस्तर, कांकेर, दुर्ग कोरिया आदि जिलों के विभिन्न क्षेत्रों में स्थित शैलाश्रयों में पाए गए हैं। यह स्मारक छत्तीसगढ़ राज्य द्वारा संरक्षित है।

सन्दर्भ
-------

ड़ा.संजय अलंग-छत्तीसगढ़ की रियासतें और जमीन्दारियाँ (वैभव प्रकाशन, रायपुर1, ISBN 81-89244-96-5) 
ड़ा.संजय अलंग-छत्तीसगढ़ की जनजातियाँ/Tribes और जातियाँ/Castes (मानसी पब्लीकेशन, दिल्ली6, ISBN 978-81-89559-32-8) 

1. ↑  "चित्रित शैलाश्रय सिंघनपुर, रायगढ़" (एचटीएम). छत्तीसगढ़ शासन. अभिगमन तिथि २४ सितंबर २००९. `|access-date=` में तिथि प्राचल का मान जाँचें (मदद)[*मृत कड़ियाँ*]
2. ↑  "राज्य के प्रमुख पर्यटन स्थल" (एचटीएम). छत्तीगढ न्यूज़. अभिगमन तिथि २४ सितंबर २००९. `|access-date=` में तिथि प्राचल का मान जाँचें (मदद)[*मृत कड़ियाँ*]
3. ↑  "छत्तीसगढ़ में करोड़ो वर्ष पुराने शैलचित्र" (एचटीएम). जोहार. अभिगमन तिथि २४ सितंबर २००९. `|access-date=` में तिथि प्राचल का मान जाँचें (मदद)
4. ↑  संस्कृति एवं पुरातत्त्व विभाग, छत्तीसगढ़ शासन (जनवरी २००६). *धरोहर:राज्य के संरक्षित स्मारक*. रायपुर: छत्तीसगढ़ शासन. पृ॰ 33. `|access-date=` दिए जाने पर `|url= भी दिया जाना चाहिए` (मदद)

| * दे
* वा
* सं
छत्तीसगढ़ राज्य के संरक्षित स्मारक |
| --- |
| कुलेश्वर मंदिर  •  शिव मंदिर  •  सिद्धेश्वर मंदिर  •  चितावरी देवी मंदिर  •  मावली देवी मंदिर  •  प्राचीन ईंटों का मंदिर  •  प्राचीन शिव मंदिर  •  फणिकेश्वर महादेव मंदिर  •  शिव मंदिर  •  आनंद प्रभु कुटी विहार  •  स्वस्तिक विहार  •  जगन्नाथ मंदिर  •  कर्णेश्वर महादेव मंदिर  •  भोरमदेव मंदिर  •  छेरकी महल  •  मण्डवा महल  •  शिव मंदिर, घटियारी  •  बजरंगबली मंदिर  •  शिव मंदिर  •  नागदेव मंदिर  •  शिव मंदिर  •  बहादुर क्लारिन की माची  •  विष्णु मंदिर  •  महापाषाणीय स्मारक  •  महापाषाणीय स्मारक  •  महापाषाणीय स्थल  •  महापाषाणीय स्मारक  •  महापाषाणीय स्मारक  •  घुघुसराजा मंदिर  •  मढियापाट (ध्वस्त मंदिर)  •  प्राचीन मंदिर  •  कुकुरदेव मंदिर  •  बूढेश्वर शिव मंदिर तथा चतुर्भुजी मंदिर  •  शिव मंदिर  •  शिव मंदिर  •  कपिलेश्वर शिव मंदिर समूह एवं बावड़ी  •  महामाया मंदिर  •  प्राचीन शिव मंदिर  •  देवरानी जिठानी मंदिर, ताला  •  धूमनाथ मंदिर  •  शिव मंदिर  •  कबीर पंथी सतगुरू की तीन मजार  •  गुढियारी शिव मंदिर  •  प्राचीन टीले (ईंटों के)  •  प्राचीन टीला स्थित बुद्ध प्रतिमा  •  शिव मंदिर  •  शिव मंदिर  •  शिव मंदिर  •  बत्तीसा मंदिर  •  लक्ष्मणेश्वर महादेव मंदिर  •  ध्वस्त मंदिर (शाला भवन के पास)  •  ध्वस्त मंदिर (रानी तालाब के पास)  •  शिव मंदिर  •  देउर मंदिर  •  देवी का मंदिर (छेरिका देउर)  •  सतमहला मंदिर समूह  •  शिव मंदिर  •  शैलाश्रय |

ड़ा.संजय अलंग-छत्तीसगढ़ की रियासतें और जमीन्दारियाँ (वैभव प्रकाशन, रायपुर1, ISBN 81-89244-96-5) 
ड़ा.संजय अलंग-छत्तीसगढ़ की जनजातियाँ/Tribes और जातियाँ/Castes (मानसी पब्लीकेशन, दिल्ली6, ISBN 978-81-89559-32-8)